1. **Alofa tunoa mo le nuu o Isaraelu (Iosua 2:1, 22-24):**
	* **O se avanoa lona lua: E ulu atu ai i le Nuu o le Folafolaga**
		+ Ina ua auina atu e Mose ni sipai e asiasi i le nuu o Kanana, sa mumusu tagata e ulu atu i ai. Ona sa le lelei ripoti sa aumaia e i latou na o, vagana ai Iosua ma Kalepo na aumaia se ripoti lelei peitai e lei fia faalogo i ai le nuu.
		+ I le 40 tausaga mulimuli ane, na auina atu i ai ni sipai fou faalilolilo e Iosua, ma na aumaia ai se tali e ese mai:
			1. Na auina atu sipai: Faalaua’itele (12 sipai)/Faalilolilo (2 sipai)
			2. Galuega a le au sipai: 40 aso o le asiasiga/3 aso o lalafi
			3. Ripoti a le au sipai: Sa faavaivai ai tagata/Sa faamalosi ai Iosua
		+ E ui ina sa matuā le manuia le tupulaga fou ina ua fesagai ma faaosoosoga a Palaamo, ae na toe tuuina atu i ai e le Atua i a’i latou se avanoa (Numera 25:1-3, 31:16; Iosua 2:1). Ua toe tupu le mea na tupu muamua i Setima i le fanauga a Isaraelu. Ina ua feusua’i le nuu ma fafine o Moapi ma na tupu ai le toasa tele o le Atua.
		+ O le taimi muamua na o mai ma fuifui vine o fua o le laueleele peitai le taimi lea ua leai ni fuifui vine, ua leai ni fua o le laueleele. Ua na’o se tala e uiga i le faatuatua (o Ra’ava), na faamalosia ai Isaraelu e fai mo latou le Nuu o le Folafolaga.
2. **Alofa tunoa mo Ra’ava (Iosua 2:2-21):**
	* **O le faatuatua o le fatu o le sinapi**
		+ O le a se mea na faavae i ai le faatuatua o Ra’ava? (Iosua 2:9-11)? A matauina, o mea na tutupu o loo talanoa i ai Ra’ava e iloa e tagata uma, e pei o le sopoia o le Sami Ulaula. A’o matata’u isi i le Atua o tagata Eperu, ae filifili Ra’ava e sulufai atu i le paolo o Ona apa’au (Iosua 2:12-13).
		+ Pe afai sa ia talitonu i le Atua, Aisea na ia faaaogaina ai se pepelo e fesoasoani ai i sipai? O lona faatuatua e lei malosi lelei, e mu’a, ma e lei ono faatatauina i ai sona malamalama’aga atoatoa e uiga i le finagalo o le Atua. Sa ia faatinoina se mea sili na te mafaia e fesoasoani atu ai i sipai ma faaolaina ai o ia ma lona aiga. Mulimuli ane o le a malamalama atili ai
		+ O loo viia e le Tusi Paia o ia i le filifiliga sa ia faia; i lona malamalama i le ala a le Atua sa faatinoina ai; ma le auala sa ia savali ai i ana upu i se faatinoga mautu (Iakopo 2:25).
		+ O Ra’ava o se faaaoaoga o se mea semanu e tupu i soo se tagata nuu Ieriko o e na tuuina atu i latou i le Atua.
	* **Na faaauau atu ia Ra’ava le feagaiga:**
		+ Sa le mafai ona finauina le manatu o Ra’ava: Ua ou faatinoina le agalelei atu [*alofa*] ma faaolaina outou; o lenei ia oulua faatino le agalelei ma ia faaola ia te a’u ma o’u aiga (Iosua 2:12-13).
		+ E ui lava na te lei iloaina, ae na talosaga atu Ra’ava ia Isaraelu ia faatino ia te ia faapei o le Atua lava ia ona faatino ia Isaraelu, ia faapena lava ma le agalelei [*alofa*] (Teuteuronome 7:12).
		+ Na talosaga atu sipai ia Ra’ava ina ia faataunuu le tulaga lava lea e tasi na latou faataunuuina na sao ai mai le oti i Aikupito. I lenei lava auala, ua aofia ai o ia i le feagaiga a le Atua ma Isaraelu.
			1. **Isaraelu i le Paseka:**
				1. E tatau ona faauuina le laau faalava i le toto (Esoto 12:7)
				2. Pe afai ae o ese mai o latou fale, latou te oti (Esoto 12:13)
			2. **Ra’ava i Ieriko:**
				1. E tatau ona nonoa se maea fu’a mūmū i le faamalama (Iosua 2:18)
				2. Pe afai ae alu ese o ia mai le fale, ona oti ai lea (Iosua 2:19)
3. **Alofa tunoa mo sa Kipeonā (Iosua 9):**
	* **O le taufaasesē a tagata Kipeona**
		+ Na pepelo faatopetope lava Ra’ava ina ia faasaoina ia sipai e toalua. Peitai tagata Kipeona na pepelo ma le loto i ai, i le agaga o le taufaasese, ma faaaoga faiga faa-togafiti (Kenese 3:1a). E le gata i lea, o le faaletonu o taitai o Isaraelu, ina ua latou le fesili muamua atu i le afioga a Ieova (Iosua 9:14).
		+ Ua i o latou luga nei se faafitauli: o le faaumatia o tagata Kipeona poo le tausia o la latou tautoga (Iosua 9:18). Ina ua latou iloa le taufaa’ole’ole o tagata Kipeona
		+ O se taunuuga, na avea Ra’ava o se tagata-nuu atoatoa o Isaraelu, ae na tumau pea tagata Kipeona ma auauna ia Isaraelu e faavavau
	* **Faamanuiaga ma le malaia:**
		+ O le faasaoina o ola o sa Kipeonā semanu e le usitaia ai se faatonuga tuusa’o mai le Atua (Teuteuronome 7:1-2). O le solia foi o se tautoga e pei ona tauto ai ia te’i latou ua avea lea ma agasala (Iosua 9:19; Salamo 15:4b). Na faapefea ona fo’ia lea faafitauli?
		+ Na faasaoina o latou ola, ae na tuu atu lava i a’i latou le malaia (Iosua 9:20-23). O le malaia o le avea lea ma pologa mai lea tupulaga i lea tupulaga. O lenei tulaga ua maua ai se sootaga vavalalata ma le nuu o le Atua, o e e le’i vavaeeseina mai lava i latou (Neemia 7:6, 25).
		+ E le gata i lea, o le avea ma tagata utu vai ma fai-fafie mo le fale o le Atua, ua tuua ai i latou i se fesoota’iga faifai pea ma le Atua. E ala i le alofa tunoa o le Atua, ua avea ai nei le malaia o se faamanuiaga. “Ou te le fiafia lava i le oti o le amioleaga, a ia liliu mai le amioleaga ai lona ala, ma ola ai” (Esekielu 33:11).